**ПРЕГЛЕД НА РУСКИЯ ПАЗАР НА КОНДЕНЗИРАНО МЛЯКО**

За първи път кондензирано мляко е произведено в края на 19 век. Технологията за приготвяне е патентовано от американския изобретател Гейл Борден на 19 август 1856 година. През 1858 г. в САЩ е открит първият в света завод за производство на кондензирано мляко, а в Русия за пръв път предприятие за производство на този продукт се появява в г. Оренбург през 1881 година.

В Русия кондензираното мляко е един от основните компоненти на държавния продоволствен резерв. Потребители на кондензирано мляко са сладкарската индустрия (производство на сладкарски изделия) и населението.

На динамиката на руския пазар на млечни консерви значително влияние оказва кризата през 2014 г.: намаляването на покупателната способност на населението негативно влияние върху обема на потребление и след 11% ръст през 2013 г., през 2014 г пазара намалява с 10% в реално изражение. През 2015 г. продължава спада на потребление на кондензирано мляко с още 6,5%. Към края на 2016 г. обемите на потребление почти се възстановяват, като достигат показателите в периода преди кризата – ръст с 4,5%. За периода от януари до септември 2017 година пазара е отбелязал ръст с още 1,3% в сравнение със същия период на 2016 г.

***Динамика на пазара на кондензирано мляко през периода 2012 г.***

***януари-септември 2017 г./хил.т.***

Основният обем в производството на кондензираните млечни продукти – 56%, заема кондензираното мляко. За първите 9 месеца на 2017 г., на пазара са били пуснати 351,9 милиона стандартни кутии от този продукт. Производството на кондензирани млечни продукти с различни добавки е общо около 44% (през последните 3 години делът на тези продукти значително е нараснал), а делът на кондензираната сметана е 0,5%.

Сред регионите–производители на кондензирани млечни продукти водещи са Белгородска област, чийто дял е 22-23% от общите обеми на производство. В областта се намират такива големи заводи, като: ЗАО «Алексеевский молочноконсервный комбинат», ОАО «Белгородские молочные продукты» и ЗАО «Волоконовский молочноконсервный комбинат». Следват: Смоленска област с дял от 12% (тук се намира ООО "Промконсервы"), Омска област (ЗАО "Люблинский молочноконсервный комбинат") – 11%, Краснодарски край (ЗАО "Кореновский молочно-консервный комбинат", ОАО "Кропоткинский молочный комбинат") – 11%, Орловска област (ЗАО "Верховский молочно-консервный завод") и Курска област (ОАО "Льговский молочно-консервный комбинат", ООО "Железногорск-молоко") – по 10%.

Делът на износа от общото производство на кондензирано мляко в периода преди кризата е бил 9-10%. След контрасанкциите, наложени от Русия през 2014 г., износът на руското кондензирано мляко с всяка година намалява. В момента делът на износа от общия обем на пазара е около 3%.

Подобно на много други пазари, пазара на кондензирано мляко също се оказва под влиянието на кризата и контасанкциите, наложени от Русия през 2014 година. Във връзка с ръста на курса на чуждите валути и въвеждането на ембарго върху вноса на храни от редица страни, доставките на кондензирано мляко в Русия значително намаляват – от 220 хиляди тона през 2013 г. до 143,8 хиляди тона през 2016 г.

На пазара като цяло, делът на вноса на кондензирано мляко е достигал до 40% и повече. Така, през 2013 г. този процент в реално изражение е възлизал на 41%, а към края на 2014 г. – 37%. Тази тенденция е свързана с въвеждането на ответни санкции и кризата.

През 2016 г. вносът на кондензирано мляко леко се увеличава – с почти 5% и достига 143,8 хиляди тона. Но вече в първите 8 месеца на 2017 г., се отбелязва спад на доставките на почти 6% в сравнение със същия период на 2016 година. В момента делът на вноса на кондензирано мляко е около 30%.

Основният доставчик на кондензирани млечни продукти на руския пазар е Беларус с дял от 79% от целия внос в реално изражение и 76% в парично. Отбелязва се намаляване на делът на белоруско кондензирано мляко, което се дължи на намаляване на доставките от тази страна (13% в реално изражение през 2017 г.) и големият ръст на внос от Нова Зеландия (с 1130% за първите 8 месеца на 2017 г. в отношение на същия период на 2016 г.) и Иран (с 4768%). Вносът на белоруско кондензирано мляко намалява вече в продължение на няколко години, при това Белорусия все още остава основният доставчик на този продукт – за първите 8 месеца на 2017 г., от тази страна са доставени 83,5 хиляди тона кондензирано мляко, спрямо 95,7 тона за същия период на 2016 г.

***Структура на вноса на кондензирано мляко според основните страни вносителки през 2016 – 2017 г.г. в реално изражение, %***

**2016 година** **2017 година**

***Източник:*** *„Первого независимого рейтингового агентства“*

През 2017 г. делът на вноса на кондензирано мляко от Нова Зеландия възлиза на 4% в реално изражение, спрямо 0,3% през 2016 г.: през първите 8 месеца на 2017 г. от страната са внесени близо 4 хиляди тона кондензирано мляко, въпреки че по-рано обемите рядко са надвишавали 500 тона.

Друг основен доставчик на този пазар през 2017 г. става Иран, който е увеличил обемът на вноса от 260 тона през 2016 г. до 1962 тона за 8 месеца 2017 г.

Също така е нараснал делът на Турция – до 6% в реално изражение за периода януари–август 2017 г. (ръст от 42% в сравнение със същия период на 2016 г.).

Доставките от Уругвай са се увеличили с 45%, при това делът на страната в общия обем на вноса на кондензирано мляко възлиза на 4%. Аржентина, напротив, почти два пъти е намалила доставките на кондензирано мляко в Русия – от 6 до 3%.

През 2017 г. кондензирано мляко в Русия са внасяли Швейцария, Киргизстан, Армения, Казахстан, Коста Рика и Молдова.

През последните 6 години, потребителските цени на кондензираното мляко са нараснали с 72,4%. Най-голям ръст е регистриран през 2015 г. – 24,7%. За първите 9 месеца на 2017 година цените са се увеличили с 3,8%, а средната цена на кондензирано мляко на рафтовете на руските магазини е 78,4 рубли.

***Динамика на цената на дребно на кондензираното мляко за периода***

***2012-2017 г. – руб./усл. кутия***

***Източник:*** *Росстат*

Увеличаването на суровинната база в средносрочен план ще се отрази положително на динамиката на производството на млечни продукти.

По оценка на специалистите на "Евентус консултинг", динамиката на пазара в следващите години ще има възходящ характер, и през 2018-2019 г. ще достигне стойностите, които са били в периода преди кризата. Очаква се обемът на пазара през 2019 г. да възлезе на 485 хил. тона спрямо 478 хиляди тона през 2017 година.

<http://www.foodmarket.spb.ru/>